
Către unităţile de învăţământ preuniversitar din judeţul Hunedoara
În atenţia doamnei/domnului director

Ref. Prelungirea contractului individual de muncă în anul şcolar 2016-2017 pentru personalul didactic angajat cu contract individual de muncă pe perioadă determinată, în baza mediei de repartizare minimum 5 (cinci) obţinute la concursurile de ocupare a posturilor didactice/catedrelor vacante/rezervate în învăţământul preuniversitar, sesiunile 2015, 2014, respectiv 2013* şi/sau 2012*

Această etapă de mobilitate se desfăşoară în conformitate cu prevederile art. 4, lit. r) şi art. 85 din Metodologia – cadru privind mobilitatea personalului didactic de predare din învăţământul preuniversitar în anul şcolar 2016-2017, aprobată prin OMECS nr. 5559/27.10.2015, numită în continuare Metodologie, la termenele prevăzute la Pct. I, alin. 15 din Calendarul mobilităţii personalului didactic de predare din învăţământul preuniversitar pentru anul şcolar 2016-2017, Anexa nr. 19 la Metodologie, numit în continuare Calendar.

În conformitate cu prevederile Calendarului, prelungirea duratei contractelor individuale de muncă, în anul şcolar 2016-2017, pentru cadrele didactice care au obţinut media de repartizare minimum 5 (cinci) la concursurile de ocupare a posturilor didactice/catedrelor vacante/rezervate în învăţământul preuniversitar, sesiunile 2015, 2014, respectiv 2013 şi/sau 2012 pentru învăţători/institutori/profesori pentru învăţământ primar, se desfăşoară în perioadele: 25 aprilie – 24 mai 2016 şi 16-17 august 2016 şi 26 august 2016.

La această etapă a mobilităţii personalului didactic pot participa, în vederea prelungirii contractului individual de muncă pe perioadă determinată, în anul şcolar 2016-2017, cadrele didactice calificate care îndeplinesc cumulativ condiţiile:

· sunt angajate cu contract individual de muncă pe perioadă determinată în anul şcolar 2015-2016 în baza rezultatelor obţinute la concursurile naţionale de titularizare;
· au obţinut media de repartizare minimum 5 (cinci) în specialitatea postului ocupat la concursurile de titularizare din 2015 şi/sau 2014;
· au acordul sau acordul de principiu al consiliului de administraţie/consiliilor de administraţie al/ale unităţii/unităţilor de învăţământ la care sunt angajate în anul şcolar 2015-2016;
· au obţinut calificativul „Foarte bine” eliberat de unitatea de învăţământ la care sunt angajate în anul şcolar 2015-2016;
· postul nu s-a ocupat în etapele anterioare şi mai există cel puţin o jumătate de normă didactică pentru anul şcolar 2015-2016, în specialitatea probei scrise a concursului de titularizare la care a obţinut media minim 5,00;
· dacă participă şi la concursul naţional de ocupare a posturilor didactice/catedrelor vacante/rezervate, sesiunea 2016, trebuie să obţină minimum media 5 (cinci), potrivit prevederilor art. 61 alin. (9) din Metodologie, la disciplina corespunzătoare postului didactic solicitat;
· cererile lor, dosarele cu documente, acordurile obţinute au fost verificate şi validate de comisia judeţeană de mobilitate.

Prin excepţie:
· Învăţătorul, profesorul pentru învăţământ primar sau institutorul calificat din învăţământul primar, angajat pe perioadă determinată, la 1 septembrie 2012, la clasa pregătitoare, în baza rezultatului obţinut la concursul de titularizare, sesiunea 2012, care în perioada 1 septembrie 2012-31 august 2016 a predat, prin continuitate, la aceeaşi clasă de elevi, poate beneficia de prelungirea duratei contractului individual de muncă pe perioadă determinată în anul şcolar 2016-2017, în condiţiile art. 85 alin. (2) din Metodologie, pentru finalizarea ciclului primar la aceeaşi clasă de elevi.

· Învăţătorul, profesorul pentru învăţământ primar sau institutorul calificat din învăţământul primar, angajat pe perioadă determinată, la 1 septembrie 2013, la clasa I de început de ciclu/ clasa pregătitoare, în baza rezultatului obţinut la concursul de titularizare, sesiunea 2013, care în perioada 1 septembrie 2013-31 august 2016 a predat, prin continuitate, la aceeaşi clasă de elevi, poate beneficia de prelungirea duratei contractului individual de muncă pe perioadă determinată în anul şcolar 2016-2017, în condiţiile art. 82 alin. (2) din Metodologie, pentru finalizarea ciclului primar la aceeaşi clasă de elevi.

Dacă un post didactic este solicitat de mai multe cadre didactice, departajarea se face conform prevederilor art. 85 alin. (1) din Metodologie.

În această etapă, consiliile de administraţie ale unităţilor de învăţământ/CJRAE pot emite acorduri de principiu pentru prelungirea duratei contractului individual de muncă pe perioadă determinată în anul şcolar 2016-2017, pentru posturile didactice care se pot vacanta ulterior, cadrelor didactice care se încadrează în prevederile art. 85 alin. (1)-(3) din Metodologie.

Calendarul activităţilor:
Perioada: 25-27 aprilie 2016 
· Depunerea şi înregistrarea la secretariatele unităţilor de învăţământ a cererilor cadrelor didactice angajate cu contract individual de muncă pe perioadă determinată, care solicită prelungirea duratei contractelor individuale de muncă pe perioadă determinată în anul şcolar 2016-2017.

Termen: 5 mai 2016 
· Comunicarea, de către consiliile de administraţie ale unităţilor de învăţământ, inspectoratului şcolar şi cadrelor didactice, a acordului/acordului de principiu/refuzului privind prelungirea duratei contractelor individuale de muncă pe perioadă determinată în anul şcolar 2016-2017;
· Se completează tabelul nominal şi se trimite la ISJ Hunedoara prin email la adresa mru.isj.hd@gmail.com.
· Se tipăreşte tabelul si se trimite prin adresă de înaintare referitoare la soluţionarea cererilor de prelungire a duratei contractului individual de muncă înregistrate în unitate şi se transmite la ISJ Hunedoara.

Notă:
În funcţie de situaţia concretă din fiecare unitate de învăţământ, în cazuri justificate, consiliul de administraţie poate reveni sau poate emite noi acorduri de prelungire a contractului individual de muncă în afara termenelor prevăzute mai sus cu respectarea prevederilor art.85 din Metodologie. În acest caz comunicările se fac la ISJ Hunedoara, până cel târziu în data de 22 august 2016.

Perioada: 13-20 mai 2016 şi/sau 16-17 august 2016
· Înregistrarea, la inspectoratele şcolare, a dosarelor (cererile de înscriere, însoţite de documentele solicitate în acestea), pentru candidaţii care solicită de prelungirea contractului individual de muncă pe perioadă determinată în anul şcolar 2016-2017, conform art. 85 din Metodologie.

Perioada: 23-24 mai 2016 şi/sau 24-25 august 2016
· Verificarea şi avizarea dosarelor de către comisia de mobilitate a personalului didactic din învăţământul preuniversitar şi de către consilierul juridic al inspectoratului şcolar.

Termen: 26 august 2016
· Repartizarea pe posturi în şedinţă publică a candidaţilor care beneficiază de prelungirea contractului individual de muncă pe perioadă determinată în anul şcolar 2016-2017, conform prevederilor art. 85 din Metodologie.

Termen: 30 august 2016
· Emiterea şi comunicarea deciziilor de repartizare pe post pentru prelungirea duratei contractelor individuale de muncă ale candidaţilor care se încadrează în prevederile art. 85 din Metodologie, pentru anul şcolar 2016-2017.

INSPECTOR ŞCOLAR GENERAL
PROF. DR. MARIA ŞTEFĂNIE
	PREŞEDINTELE COMISIEI DE MOBILITATE
	INSPECTOR ŞCOLAR GENERAL ADJUNCT
	PROF. DR. LAVINIA ILINA
INSPECTOR RESURSE UMANE 
PROF. CAMELIA BEŞLEAGĂ
PROF. CLAUDIA VASIU


1

Str. Gh. Baritiu  nr. 2, 330065 - DEVA, jud. HUNEDOARA
Tel:    +4 (0) 254213315, +4 (0) 254215755
Fax:   +4 (0) 254215034, +4 (0) 254220911
inspectorat@isj.hd.edu.ro
                                                                                                                                                                                                                                                                    http://isj.hd.edu.ro
image1.png




image2.png
MINISTERUL EDUCATIEI NATIONALE
SI CERCETARII STINTIFICE




